section_heading: 2. sezona
paragraph_text: Druga sezona serije s emitiranjem je krenula 25. rujna 2005. i glavna misterija okretala se oko novih susjeda u Wisteria Laneu, Betty Applewhite, koja se u susjedstvo uselila preko noći. Tijekom sezone, Bree se pokušava nositi s tugom za suprugom Rexom, te, ne znajući, počinje hodati s čovjekom koji je ubio njenog muža, Georgeom. Nakon Georgeova samoubojstva, Bree se bori s alkoholizmom, te je u neprestanom sukobu sa sinom Andrewom. Susanin ljubavni život postaje kompliciran nakon što se njezin bivši suprug Karl zaruči s Edie, Lynette se vrati na posao i naposljetku postaje Tomova šefica, a Gabrielle odluči biti vjerna svom suprugu i počinje s Carlosom raditi na djetetu.